Matthew Stewart (Lennoxin 4. jaarli)

Matthew Stewart (Stuart), Lennoxin 4. jaarli (21. syyskuuta 1516 Dumbarton – 4. syyskuuta 1571 Stirling)Nordisk familjebok (1918), s. 457, 461  Runeberg.org. Viitattu 30.6.2021. oli skotlantilainen aatelismies ja kuningatar Maria Stuartin appi, joka toimi Skotlannin sijaishallitsijana pojanpoikansa, kuningas Jaakko VI:n alaikäisyyden aikana vuosina 1570–1571. Jaakko VI:stä tuli myöhemmin Englannin kuningas nimellä Jaakko I.

Elämä
Jaarli Lennox oli Skotlantia hallinneen Stuartin (alkujaan Stewartin) hallitsijasuvun jälkeläinen. Hänen sukuhaaransa polveutui kuningas Robert II:n 1200-luvulla eläneestä isosedästä John Stewartista. Lennox oli naislinjan kautta läheisempääkin sukua Skotlannin kuningasperheelle, sillä hän oli Jaakko II:n tyttärentyttären pojanpoika.History of the Stewarts | Famous Stewarts  The Stewart Society. Viitattu 30.6.2021. Hänen isoisänsä Lennoxin 2. jaarli Matthew Stewart kaatui vuonna 1513 Floddenin taistelussa ja hänen isänsä Lennoxin 3. jaarli John Stewart murhattiin vuonna 1526. Kuningas Jaakko V:n kuoltua vuonna 1542 hallitsijaksi tuli lapsikuningatar Maria Stuart, jonka lähimmät miespuoliset sukulaiset olivat Lennox ja jaarli Arran.Lennox, Matthew Stuart, 4th Earl Of  The Columbia Encyclopedia, Encyclopedia.com. Viitattu 30.6.2021. Arran polveutui samasta Jaakko II:n tyttärestä Mary Stewartista mutta mieslinjan kautta, mikä asetti hänet kruununperimysjärjestyksessä Lennoxin edelle. Ranskassa sotilaspalveluksessa ollut Lennox palasi Skotlantiin vuonna 1543 vaatiakseen itselleen Marian sijaishallitsijuutta, joka oli kuitenkin jo annettu Arranille. Lennox myös kosi tuloksetta Maria Stuartin leskiäitiä Maria Guisea.Kimberly Estep Spangler: Mary Stuart (1542–1587)  Women in World History: A Biographical Encyclopedia, Encyclopedia.com. Viitattu 30.6.2021.

Lennox kokosi liittouman Arrania vastaan, mutta joutui antautumaan tammikuussa 1544, koska Arranilla oli tukenaan vahvempi armeija. Myöhemmin samana vuonna Lennox liittoutui Englannin kuninkaan Henrik VIII:n kanssa naimalla Margaret Douglasin, jonka oli Henrikin siskon Margareeta Tudorin tytär. Lennox lupasi samalla luopua kruununperimysoikeudestaan Henrik VIII:n hyväksi. Hän asui seuraavat 20 vuotta Englannissa, jossa Henrik VIII oli lahjoittanut hänelle maata Yorkshiren Temple Newsamissa. Lennox osallistui Englannin palveluksessa sotaretkiin Skotlantia vastaan. Skotlannissa hänet tuomittiin vuonna 1545 poissaolevana maankavaltajana lainsuojattomaksi. Lennox oli avioliittonsa ansiosta Englannin hovin suosiossa, mutta menetti suosionsa Elisabet I:n tultua hallitsijaksi. Hänestä tuli yksi Elisabetia vastustaneen katolisen ylimystön johtohahmoista. Hänet vangittiin joksikin aikaa vuonna 1562, mutta vuonna 1564 Elisabet antoi hänelle luvan palata Skotlantiin, jossa Maria Stuart palautti hänen perintömaansa ja jaarlinarvonsa.

Vuonna 1565 Lennoxin pojasta lordi Darnleystä tuli Maria Stuartin puoliso ja Lennox nimitettiin läntisen Skotlannin käskynhaltijaksi. Elisabet I vastusti avioliittoa ja vangitutti Lennoxin Englantiin jääneen vaimon Lontoon Toweriin. Lennox oli vuonna 1566 mukana salaliitossa, joka murhasi Maria Stuartin italialaisen sihteerin David Rizzion. Kun Darnley murhattiin helmikuussa 1567, Lennox syytti poikansa murhasta jaarli Bothwellia ja onnistui saamaan aikaiseksi oikeudenkäynnin tätä vastaan, mutta peloteltu oikeus vapautti välittömästi Bothwellin syyttömänä. Kun Maria Stuart myöhemmin samana vuonna vangittiin ja pakotettiin luopumaan kruunusta, Lennox oli hetken aikaa yksivuotiaan pojanpoikansa Jaakko VI:n holhoojana, kunnes sijaishallitsijaksi nimitettiin Marian velipuoli Morayn jaarli.

Kun Moray murhattiin sisällissodan aikana, Lennox nimitettiin heinäkuussa 1570 Elisabet I:n tuella viimein virallisesti Skotlannin sijaishallitsijaksi. Hän oli sijaishallitsijana hyvin epäsuosittu, ja Maria Stuartin valtaanpaluun tukijat kuten Hamiltonin suku julistivat hänelle sodan. Lennox kaatui taistelussa syyskuussa 1571 puolustaessaan Stirlingiä Marian kannattajien yllätyshyökkäykseltä. Uudeksi sijaishallitsijaksi tuli Marin jaarli John Erskine.

Lennoxin nuorempi poika Charles peri isänsä jaarlinarvon. Charlesin tytär oli Arabella Stuart.

Lähteet

Luokka:Skotlantilaiset henkilöt
Luokka:Sijaishallitsijat
Luokka:Jaarlit
Luokka:Vuonna 1516 syntyneet
Luokka:Vuonna 1571 kuolleet